Diari Oficial de la Generalitat Valenciana


Sumari del DOGV 9291, del 04-03-2022 (2022/1733)

RESOLUCIÓ de 27 de desembre de 2021, del director general de LABORA Servei Valencià d'Ocupació i Formació, per la qual es convoquen per a l'exercici 2022 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1733


Data del document
:   27-12-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 27 de desembre de 2021, del director general de LABORA Servei Valencià d'Ocupació i Formació, per la qual es convoquen per a l'exercici 2022 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).  
 [2022/1733]  
  
  
En el Diari Oficial de la Generalitat Valenciana d'11 de juliol de 2016, es va publicar l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa d'iniciativa social en col·laboració amb corporacions locals de la Comunitat Valenciana, modificada per l'Ordre 10/2017, de 8 de maig, de la Conselleria d'Economia Sostenible, Sectors Productius, Comerç i Treball, publicada en el Diari Oficial de la Generalitat Valenciana de 10 de maig de 2017.  
L'article 10.3 de l'Ordre 8/2016 estableix que cada convocatòria podrà delimitar els àmbits sectorials en què siga procedent desenvolupar les obres o serveis d'interés general o social (turisme, medi ambient, serveis socials, atenció a persones desocupades...) i l'àmbit geogràfic específic d'actuació (si concorren circumstàncies que ho justifiquen). En aplicació d'aquesta previsió i de conformitat amb l'Informe-proposta de l'Agència Valenciana de Seguretat i Resposta a les Emergències, aquesta convocatòria té per objecte subvencionar a entitats locals municipals la contractació de persones desocupades, a fi que realitzen actuacions l'objecte principal de les quals consistisca a mitigar o reduir un risc contemplat en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
  
De conformitat amb l'Informe-proposta de l'Agència Valenciana de Seguretat i Resposta a les Emergències, de 10 de desembre de 2021, l'àmbit geogràfic de la convocatòria s'ha determinat mitjançant la combinació dels factors següents: el risc de despoblament i el risc d'incendi forestal i prioritat operativa en l'extinció d'incendis.  
  
Per a la concreció d'aquests criteris, s'ha considerat els municipis la superfície classificada com d'alt risc d'incendi forestal dels quals resulta, segons l'annex del Pla especial enfront del risc d'incendis forestals, igual o superior a 25 Ha, amb un índex de desviació de +- un 5 % (unitat mínima de gestió forestal, d'acord amb el Pla d'acció territorial forestal de la Comunitat Valenciana), sempre que addicionalment complisquen algun dels criteris següents:  
a) Municipis amb menys de 1.000 habitants, segons dades de 2020.  
b) Municipis amb menys de 5.000 habitants, segons dades de 2020, situats en comarques amb àrees amb risc alt o mitjà de despoblament (segons informació tècnica de la Direcció General d'Administració Local: l'Alcalatén, l'Alcoià, l'Alt Maestrat, l'Alt Vinalopó, l'Alt Millars, l'Alt Palància, el Baix Maestrat, la Canal de Navarrés, la Costera, el Comtat, la Marina Alta, la Marina Baixa, la Plana Alta, la Plana Baixa, la Plana d'Utiel-Requena, els Ports, el Racó d'Ademús, els Serrans, la Vall d'Albaida i la Vall d'Aiora), als quals el Pla especial enfront del risc d'incendis forestals els imposa l'obligació o els recomana redactar un pla d'actuació municipal enfront del risc d'incendis forestals.  
Finalment, i en consideració a la problemàtica específica derivada del seu trasllat a conseqüència de la construcció de l'embassament de Benagéber, l'Informe-proposta de l'Agència Valenciana de Seguretat i Resposta a les Emergències proposa incloure addicionalment els municipis de Domeño i Loriguilla, perquè executen actuacions exclusivament en les àrees del seu terme municipal radicades a la comarca dels Serrans. També, en el marc d'una revisió permanent dels paràmetres de risc, es proposa incorporar dins de la llista de municipis beneficiaris aquells que, fins i tot no complint els requisits anteriors, tenen entitats locals menors amb menys de 1.000 habitants i un mínim de 25 ha forestals, amb el mateix condicionant que les actuacions es duguen a terme exclusivament dins de l'àmbit de l'entitat local menor independentment que l'expedient siga demanat i tramitat per l'ajuntament en què s'incloga l'entitat menor. Aquestes són: Jesús Pobre (Dénia) i la Barraca d'Aigües Vives (Alzira).  
  
D'altra banda, l'Ordre 22/2021, de 13 de juliol, de la consellera de Justícia, Interior i Administració Pública, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2021, inclou un nou criteri als ja indicats: qualsevol municipi no inclòs en els criteris a) i b) que tinga el Pla d'actuació municipal enfront d'incendis forestals aprovat o en procés de redacció a través de l'Ordre 22/2021, de 13 de juliol.  
Aquestes subvencions són compatibles amb el mercat comú i no estan subjectes a la comunicació o notificació a la Comissió Europea, ja que no els és aplicable el que s'estableix en l'article 107.1 del Tractat de Funcionament de la Unió Europea, per estar destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen falsejar la competència.  
L'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que «En la tramitació anticipada d'atorgament de subvencions, de conformitat amb el que es preveu en l'article 41 d'aquesta llei, podrà arribar-se al moment procedimental immediatament anterior al de la resolució de la concessió, i haurà de constar en tots els tràmits que aquest atorgament estarà condicionat a l'existència de crèdit adequat i suficient per a això en els pressupostos de l'exercici econòmic següent».  
  
En el projecte de pressupostos de la Generalitat per a l'exercici 2022 figura en el capítol IV del subprograma 322.51, «Foment d'ocupació», la línia de subvenció S2941 amb una dotació adequada i suficient per al finançament d'aquestes ajudes.  
D'acord amb el que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
1. Convocar per a l'exercici 2022 les subvencions destinades a la contractació de persones desocupades per les corporacions locals de la Comunitat Valenciana detallades en l'annex, per a la realització d'actuacions l'objecte principal de les quals consistisca a mitigar o reduir un risc contemplat en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
  
2. Aquestes subvencions es finançaran amb càrrec al capítol 4, codi de línia S2941000, del subprograma 322.51, «Foment d'ocupació», per un import global màxim estimat de 08.952.245 euros, fons procedents del Servei Públic d'Ocupació Estatal. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2022.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
  
Segon. Objecte i àmbit  
Aquesta convocatòria té per objecte la concessió de subvencions destinades a la contractació de persones desocupades per les corporacions locals de la Comunitat Valenciana detallades en l'annex, per a la realització d'actuacions l'objecte principal de les quals consistisca a mitigar o reduir un risc contemplat en un pla o procediment d'emergències de la Comunitat Valenciana en el seu conjunt o d'àmbit local, i de manera especial la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
  
Tercer. Entitats beneficiàries  
1. Podran ser beneficiàries d'aquest programa les entitats locals municipals de la Comunitat Valenciana detallades en l'annex.  
2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Costos subvencionables  
1. Les subvencions es destinaran al finançament dels costos salarials, incloent-hi la seua cotització a la Seguretat Social, de les persones desocupades que hagen sigut contractades per a la realització de les accions objecte d'aquesta resolució.  
2. Únicament s'entendrà com a cost salarial les percepcions econòmiques per la prestació del servei, a exclusió de dietes, indemnitzacions i bestretes a conseqüència de l'activitat laboral, retribucions de vacances no gaudides o altres percepcions que no tinguen la condició de salari.  
  
3. No resultaran subvencionables els dies que la persona treballadora es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
Cinqué. Persones destinatàries finals  
Les persones destinatàries finals d'aquest programa són les persones desocupades majors d'edat que figuren inscrites com a demandants d'ocupació en els espais Labora de la Generalitat.  
  
Sisé. Procediment de selecció de les persones treballadores  
1. Després de la publicació en l'apartat de subvencions de foment d'ús de la web de LABORA Servei Valencià d'Ocupació i Formació dels imports assignats per l'òrgan col·legiat, les entitats beneficiàries hauran de presentar oferta d'ocupació a l'espai Labora, que efectuarà una preselecció entre persones desocupades que preferentment no resulten beneficiàries de prestacions o subsidis per desocupació o de rendes vinculades a processos d'inserció laboral.  
2. Per a la selecció final de les persones candidates es constituirà una comissió de baremació integrada per dos representants de l'entitat beneficiària, que exerciran la presidència (amb vot de qualitat) i la secretaria; i per sengles representants de les organitzacions sindicals integrants del Consell de Direcció de LABORA Servei Valencià d'Ocupació i Formació, que hauran de ser convocats amb una antelació mínima de cinc dies hàbils.  
3. L'entitat beneficiària contractarà els qui obtinguen major puntuació en la baremació dels criteris establits en l'annex de l'Ordre 8/2016, sense que puga contractar-se més d'una persona membre de la mateixa unitat familiar. En cas d'empat, se seleccionarà qui acredite menor renda per càpita de la unitat familiar.  
4. S'estendrà acta del procés de selecció, segons model normalitzat. En cas d'absència de la representació sindical, s'adjuntarà a l'acta la convocatòria remesa o la justificació de l'absència.  
5. Les persones candidates hauran de figurar inscrites com a desocupades en LABORA Servei Valencià d'Ocupació i Formació en el moment de la seua contractació, que en tot cas haurà de tindre lloc després de la resolució de concessió de la subvenció. No s'entendrà complit aquest requisit si la inscripció es produeix el dia en què s'inicia la relació laboral.  
6. Les persones treballadores podran ser substituïdes en cas de resolució del contracte de treball abans que finalitze el projecte per les causes recollides en l'article 5.6 de l'Ordre 8/2016, en la redacció que en fa l'Ordre 10/2017, o de la seua suspensió a causa de situacions d'incapacitat temporal, maternitat, paternitat o altres situacions amb obligació legal de reserva del lloc. Les substitucions es realitzaran segons l'ordre de puntuació per altres persones candidates que figuren inscrites com a desocupades demandants d'ocupació. Si cap de les persones candidates en situació de reserva reuneix els requisits per a ser contractada, s'iniciarà un nou procés de selecció segons el que es preveu en aquest resolc.  
  
Seté. Condicions de les contractacions  
1. Amb la subvenció concedida, les entitats beneficiàries efectuaran contractacions que hauran de respectar les condicions següents:  
a) Els contractes que es formalitzen hauran de tindre una duració d'almenys sis mesos a jornada completa.  
b) Les contractacions no podran servir per a cobrir vacants dels llocs de treball de l'entitat.  
2. Les entitats beneficiàries podran ampliar amb els seus propis recursos la duració dels contractes subvencionats.  
3. Els projectes subvencionables hauran d'executar-se dins del període comprés entre la data de la resolució de concessió i el 30 d'abril de 2023. Els contractes hauran d'iniciar-se en 2022, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
  
Huité. Forma i termini de presentació de sol·licituds  
1. La sol·licitud (comprensiva així mateix de la documentació exigida en el resolc seté) es presentarà de manera telemàtica en la Seu electrònica de la Generalitat Valenciana, a través del procediment GUC habilitat a aquest efecte i denominat «EMERGE 2022. Programa de subvencions iniciativa social destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal». En la pàgina web de LABORA http://www.labora.gva.es/corporacions-locals-mancomunitats-diputacions/foment-de-l-ocupacio estarà disponible la informació sobre aquesta convocatòria i s'habilitarà un accés a la seu electrònica per a formular la sol·licitud. Per a això, s'haurà de disposar de signatura electrònica avançada, bé amb el certificat reconegut d'entitat o el certificat de representant d'entitat. No s'admetran les sol·licituds no presentades utilitzant el procediment GUC ací descrit.  
  
2. El termini per a la presentació de les sol·licituds serà de quinze dies hàbils a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
3. Només podrà presentar-se una sol·licitud per municipi. En cas que es presenten diverses sol·licituds, només s'admetrà la formulada per l'ajuntament.  
  
Nové. Documentació que ha d'acompanyar la sol·licitud  
Les sol·licituds hauran d'anar acompanyades de la següent documentació, segons models normalitzats:  
a) Formulari annex a la sol·licitud en el qual s'indicarà l'import global de subvenció sol·licitada. Si no s'indica cap import s'entendrà que l'entitat sol·licita l'import de 66.000 euros consignat en el resolc onzé. Només serà admissible variar l'import sol·licitat inicialment, mitjançant l'aportació d'un nou formulari annex que anul·larà l'anterior, durant el període de presentació de sol·licituds.  
  
b) Dades de domiciliació bancària quan es tracte d'un nou compte. En el cas que no haja variat respecte de l'última sol·licitud presentada davant de LABORA Servei Valencià d'Ocupació i Formació per l'entitat sol·licitant, s'haurà d'identificar el número de compte corresponent.  
  
c) Declaració responsable del representant legal de l'entitat beneficiària que aquesta no incorre en les prohibicions per a obtindre la condició de beneficiària recollides en els apartats 2 i 3 de l'article 13 de la Llei general de subvencions.  
  
Desé. Instrucció i procediment de concessió  
1. La concessió d'aquestes subvencions es tramitarà en règim de concurrència competitiva.  
2. La instrucció correspondrà a les direccions territorials de LABORA Servei Valencià d'Ocupació i Formació.  
3. L'òrgan instructor podrà demanar a les entitats sol·licitants l'aportació addicional de tots els documents i dades aclaridores que considere necessaris per a resoldre sobre la sol·licitud presentada.  
4. Una vegada examinades les sol·licituds, l'òrgan instructor emetrà un informe en què farà constar que les entitats beneficiàries compleixen tots els requisits necessaris per a la concessió de les ajudes.  
5. En la Subdirecció General d'Ocupació es constituirà un òrgan col·legiat integrat per la persona titular d'aquesta subdirecció o la persona que designe per a la seua substitució, que el presidirà; dues vocals; i una persona que exercirà la secretaria, amb veu però sense vot. La designació de les persones que ocupen les vocalies i la secretaria l'efectuarà la persona titular de la Direcció General d'Ocupació. L'òrgan col·legiat emetrà informe on es concrete el resultat de l'avaluació efectuada.  
  
6. En vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Onzé. Distribució de la dotació  
1. L'òrgan col·legiat proposarà la distribució de la dotació pressupostària d'acord amb els criteris següents:  
a) Es proposarà, per a totes les entitats que compleixen tots els requisits necessaris per a la concessió de les ajudes, un import mínim de 66.000 euros o import inferior que l'entitat local haja sol·licitat.  
b) En el cas que la dotació no s'haja esgotat després de procedir segons el que es disposa en el paràgraf anterior, el sobrant es distribuirà fins a esgotar el crèdit disponible en proporció a la desocupació registrada.  
c) Si la dotació resulta insuficient per a procedir segons el que s'estableix en l'apartat a, es prioritzaran els municipis segons la major desocupació registrada.  
2. A l'efecte del que es disposa en l'apartat anterior, es tindran en compte les estadístiques de desocupació registrada corresponents al mes anterior al de la data de la resolució de convocatòria.  
3. La resolució de possibles empats s'efectuarà en funció de la pitjor evolució de la desocupació registrada en cada municipi. A aquest efecte, la comparativa es remuntarà als mesos precedents a l'indicat en l'apartat anterior que resulte necessari fins a desfer l'empat.  
  
Dotzé. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la Direcció General d'Ocupació i Formació.  
2. La resolució de concessió determinarà la quantia concedida i incorporarà les condicions, obligacions i determinacions accessòries a les quals haja de subjectar-se l'entitat beneficiària.  
3. El termini per a resoldre i notificar les resolucions procedents serà de sis mesos comptats a partir de l'endemà de la finalització del termini de presentació de sol·licituds. Després d'haver transcorregut aquest termini sense que s'haja dictat una resolució expressa, la sol·licitud podrà entendre's desestimada per silenci administratiu.  
4. La resolució posarà fi a la via administrativa i contra aquesta podrà interposar-se un recurs potestatiu de reposició davant del mateix òrgan en el termini d'un mes a partir de l'endemà de la notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu en el termini de dos mesos davant del jutjat contenciós administratiu de la Comunitat Valenciana corresponent, de conformitat amb l'article 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Tretzé. Mitjà de notificació  
La notificació de les resolucions i actes de tràmit s'efectuarà a través de la seu electrònica de la Generalitat (https://sede.gva.es). Per a això, s'haurà de disposar de signatura electrònica avançada, bé amb el certificat reconegut d'entitat o el certificat de representant d'entitat. A aquest efecte es remetrà un avís a l'adreça de correu electrònic que figure en l'expedient, on s'informarà que hi ha disponible una notificació en l'esmentada seu electrònica. La falta de pràctica de l'avís no impedirà que la notificació siga considerada plenament vàlida.  
  
Catorzé. Pagament anticipat  
Prèvia justificació de l'inici del projecte podrà anticipar-se el pagament de fins al 30 per cent de la subvenció concedida o un altre percentatge superior que puga establir la Llei de pressupostos de la Generalitat per a 2022.  
  
Quinzé. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que el beneficiari complisca els requisits següents:  
a) Es trobe al corrent en el compliment de les seues obligacions tributàries i davant de la Seguretat Social i no siga deutor per resolució de procedència de reintegrament.  
b) Es trobe al corrent en el compliment de l'obligació de rendició dels seus comptes anuals a la Sindicatura de Comptes.  
2. A l'efecte del que es disposa en l'apartat anterior, l'entitat beneficiària haurà d'aportar una declaració responsable relativa a l'article 34.5 de la Llei general de subvencions; i l'òrgan gestor obtindrà de la Sindicatura de Comptes el certificat sobre el compliment de l'obligació de rendició de comptes anuals.  
  
Setzé. Justificació d'inici del projecte  
1. La documentació d'inici del projecte es justificarà en el termini d'un mes a partir de la data de contractació de les persones treballadores. En tot cas els contractes hauran d'iniciar-se en 2022, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
2. L'inici es justificarà davant de la Direcció Territorial de LABORA Servei Valencià d'Ocupació i Formació, mitjançant la presentació de la documentació següent:  
a) Certificat d'inici en model normalitzat, subscrit pel secretari o la secretària de la corporació local o òrgan corresponent de les entitats dependents o vinculades a aquesta, amb la memòria explicativa del projecte i la identificació del codi comptable corresponent a la subvenció concedida.  
b) Certificat del secretari o secretària o de l'interventor o interventora de la corporació local o òrgan corresponent de les entitats dependents o vinculades a aquesta on conste que l'entitat disposa de recursos suficients per a fer-se càrrec dels costos no subvencionats per LABORA Servei Valencià d'Ocupació i Formació.  
c) Acta de selecció de les persones contractades, amb la llista de persones desocupades remés per l'espai Labora.  
d) Contractes de treball i la comunicació d'aquests a LABORA Servei Valencià d'Ocupació i Formació a través de l'aplicació Ajfeprq@.  
e) Altes en la Seguretat Social i informe de dades per a la cotització (IDC).  
f) Informació a les persones treballadores contractades sobre la procedència del finançament del programa.  
g) Justificant de l'emplenament del formulari inicial d'indicadors per la persona contractada.  
h) La documentació requerida per al pagament, a la qual fa referència el resolc anterior.  
  
Desseté. Justificació de la subvenció  
1. En el termini de dos mesos des de la finalització del període subvencionat dels contractes, l'entitat beneficiària haurà de justificar la subvenció concedida davant de la Direcció Territorial de LABORA Servei Valencià d'Ocupació i Formació. Per a això presentarà un compte justificatiu que contindrà la documentació següent:  
1.1. Informe final de l'obra o servei realitzat, en model normalitzat.  
  
1.2. Certificat de despesa final en el qual el secretari secretària o l'interventor o interventora de la corporació local, o òrgan corresponent de les entitats dependents o vinculades a aquesta, certificarà expressament que s'ha produït el pagament efectiu de totes les despeses justificades. Si, en el moment de presentació del compte justificatiu, hi ha cotitzacions i pagaments a compte d'IRPF pendents de pagament per no haver vençut el termini per a això, s'indicarà aquesta circumstància en el certificat, i s'hi adjuntarà un certificat acreditatiu del pagament d'aquests en el termini d'un mes a comptar de la data en què s'ha presentat davant de l'administració competent.  
1.3. Si és el cas, justificant del reintegrament dels fons no utilitzats. Quan s'efectue l'ingrés haurà d'identificar-se l'entitat beneficiària i el número d'expedient afectat.  
1.4. Certificat del secretari o secretària o l'interventor o interventora de la corporació local o òrgan corresponent de les entitats dependents o vinculades a aquesta relatiu a altres ingressos o subvencions que hagen finançat l'activitat subvencionada, amb indicació del concepte, import i procedència.  
1.5. Relació de persones contractades, amb el detall dels costos salarials i de Seguretat Social, per a la qual cosa s'aportarà la documentació que es detalla a continuació:  
a) Nòmines de les persones treballadores.  
b) Relació nominal de treballadors (RNT).  
1.6. Almenys dues fotografies de l'actuació realitzada.  
1.7. Justificació de la publicitat del finançament de la subvenció (cartells, fullets, premsa, publicació, etc.).  
1.8. La documentació requerida per al pagament, a la qual fa referència el resolc anterior.  
2. L'entitat beneficiària haurà de conservar aquesta documentació i mantindre juntament amb aquesta el resum anual de retencions i ingressos a compte sobre rendiments del treball, corresponent a l'exercici (model 190), que podrà ser requerit a l'efecte de control posterior.  
3. D'acord amb el que s'estableix en l'article 31.2 de la Llei 38/2003, general de subvencions, es considerarà despesa realitzada la que ha sigut efectivament pagada amb anterioritat a la finalització del termini de justificació, excepte el pagament de les cotitzacions a la Seguretat Social i IRPF que haja de presentar una vegada vençut aquest termini, que s'acreditarà, d'acord amb el que s'estableix en el punt 1.2 del present resolc, en el termini d'un mes a comptar de la data de la seua presentació davant de l'administració competent.  
  
Dihuité. Resolució de pagament i incidències  
La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes, correspon per delegació a la persona titular de la Direcció Territorial de LABORA Servei Valencià d'Ocupació i Formació.  
Denové. Instruccions per a l'execució de l'actuació subvencionada  
  
De conformitat amb l'article 20 de l'Ordre 8/2016, es dicten les següents instruccions per a l'execució de l'actuació subvencionada:  
  
a) Amb les contractacions subvencionades es formaran brigades d'almenys 4 persones treballadores. Si l'entitat beneficiària disposa de brigades pròpies per a la realització de les actuacions objecte d'aquesta resolució, les persones contractades podran integrar-se en alguna d'aquestes, sempre que ho facen de manera conjunta.  
b) En les brigades integrades per les persones contractades haurà de figurar una persona que exercirà les funcions de capatàs, que podrà ser una de les contractades a l'empara d'aquesta convocatòria o personal de plantilla de l'entitat beneficiària.  
c) Amb caràcter general, els treballs que es realitzen hauran de tindre com a objecte principal el de mitigar o reduir un risc contemplat en un pla o procediment d'emergències de la Comunitat Valenciana en el seu conjunt o d'àmbit local, i de manera especial, la reducció dels riscos poblacionals derivats dels incendis forestals, mitjançant accions que afavorisquen la intervenció dels mitjans d'extinció.  
d) Les actuacions que s'executen en terreny forestal, conforme la definició que estableix la Llei 3/1993, forestal de la Comunitat Valenciana, hauran d'estar incloses en el Pla local de prevenció d'incendis forestals del municipi. Els municipis que no tinguen aprovat aquest pla hauran de comptar amb autorització prèvia de la Conselleria d'Agricultura, Medi Ambient, Canvi Climàtic i Desenvolupament Rural, sense perjudici de qualsevol altra autorització o permís requerit en l'àmbit ambiental.  
e) La neteja i condicionament de llits, riberes, barrancs i rius requerirà l'autorització de la confederació hidrogràfica corresponent.  
  
f) En els supòsits en què siga procedent, les entitats beneficiàries hauran d'obtindre l'autorització dels titulars, públics o privats, dels predis afectats per les actuacions.  
g) En la seua condició d'òrgan competent en emergències i extinció d'incendis forestals, l'Agència Valenciana de Seguretat i Resposta a les Emergències coordinarà els treballs realitzats a l'empara d'aquesta convocatòria i, així mateix, establirà i impartirà els mòduls mínims de formació de les persones contractades.  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos a comptar des de l'endemà d'haver sigut publicada, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 27 de desembre de 2021.- El director general de Labora Servei Valencià d'Ocupació i Formació: Enric Nomdedéu i Biosca.  
  
  
ANNEX I  
Relació de municipis que poden sol·licitar subvenció  
  
PROVÍNCIA COMARCA MUNICIPI  
Alacant Alacantí, I- AIGÜES  
Alacant Alacantí, I- ALACANT  
Alacant Alacantí, I- BUSOT  
Alacant Alacantí, I- MUTXAMEL  
Alacant Alacantí, I- TORRE DE LES MAÇANES, LA  
Alacant Alacantí, I- BANYERES DE MARIOLA  
Alacant Alcoià, I- BENIFALLIM  
Alacant Alcoià, I- IBI  
Alacant Alcoià, I- ONIL  
Alacant Alcoià, I- PENÀGUILA  
Alacant Alcoià, I- TIBI  
Alacant Alt Vinalopó, I- BENEIXAMA  
Alacant Alt Vinalopó, I- BIAR:  
Alacant Alt Vinalopó, I- CAMP DE MIRRA, EL  
Alacant Alt Vinalopó, I- CAÑADA  
Alacant Alt Vinalopó, I- SALINAS  
Alacant Baix Vinalopó, el ELX  
Alacant Comtat, el AGRES  
Alacant Comtat, el ALCOCER DE PLANES  
Alacant Comtat, el ALCOLEJA  
Alacant Comtat, el ALFAFARA  
Alacant Comtat, el ALMUDAINA  
Alacant Comtat, el BALONES  
Alacant Comtat, el BENASAU  
Alacant Comtat, el BENIARRÉS  
Alacant Comtat, el BENILLOBA  
Alacant Comtat, el BENILLUP  
Alacant Comtat, el BENIMARFULL  
Alacant Comtat, el BENIMASSOT  
Alacant Comtat, el FAGECA  
Alacant Comtat, el FAMORCA  
Alacant Comtat, el GAIANES  
Alacant Comtat, el GORGA  
Alacant Comtat, el MILLENA  
Alacant Comtat, el MURO DE ALCOY  
Alacant Comtat, el ORXA, L-  
Alacant Comtat, el PLANES  
Alacant Comtat, el QUATRETONDETA  
Alacant Comtat, el TOLLOS  
Alacant Marina Alta, la ALCALALÍ  
Alacant Marina Alta, la ATZÚBIA, L-  
Alacant Marina Alta, la BENIARBEIG  
Alacant Marina Alta, la BENIDOLEIG  
Alacant Marina Alta, la BENIGEMBLA  
Alacant Marina Alta, la BENIMELI  
Alacant Marina Alta, la BENISSA  
Alacant Marina Alta, la CASTELL DE CASTELLS  
Alacant Marina Alta, la GATA DE GORGOS  
Alacant Marina Alta, la JESÚS POBRE  
Alacant Marina Alta, la LLÍBER  
Alacant Marina Alta, la MURLA  
Alacant Marina Alta, la ORBA  
Alacant Marina Alta, la PARCENT  
Alacant Marina Alta, la PEDREGUER  
Alacant Marina Alta, la PEGO  
Alacant Marina Alta, la POBLE NOU DE BENITATXELL, EL  
Alacant Marina Alta, la RÀFOL D'ALMÚNIA, EL  
Alacant Marina Alta, la SAGRA  
Alacant Marina Alta, la SANET Y NEGRALS  
Alacant Marina Alta, la SENIJA  
Alacant Marina Alta, la TORMOS  
Alacant Marina Alta, la VALL D'ALCALÀ, LA  
Alacant Marina Alta, la VALL DE GALLINERA  
Alacant Marina Alta, la VALL DE LAGUAR, LA  
Alacant Marina Alta, la VALL D'EBO, LA  
Alacant Marina Alta, la VERGER, EL  
Alacant Marina Alta, la XALÓ  
Alacant Marina Baixa, la BENIARDÀ  
Alacant Marina Baixa, la BENIFATO  
Alacant Marina Baixa, la BENIMANTELL  
Alacant Marina Baixa, la BOLULLA  
Alacant Marina Baixa, la CASTELL DE GUADALEST, EL  
Alacant Marina Baixa, la CONFRIDES  
Alacant Marina Baixa, la NUCIA, LA  
Alacant Marina Baixa, la ORXETA  
Alacant Marina Baixa, la POLOP  
Alacant Marina Baixa, la RELLEU  
Alacant Marina Baixa, la SELLA  
Alacant Marina Baixa, la TÀRBENA  
Alacant Marina Baixa, la VILA JOIOSA, LA  
Alacant Baix Segura, el ALBATERA  
Alacant Baix Segura, el ALGORFA  
Alacant Baix Segura, el ORIHUELA  
Alacant Baix Segura, el SAN MIGUEL DE SALINAS  
Alacant Vinalopó Mitjà, el ELDA  
Alacant Vinalopó Mitjà, el NOVELDA  
Alacant Vinalopó Mitjà, el PETRER  
Castelló Alcalatén, I- ATZENETA DEL MAESTRAT  
Castelló Alcalatén, I- BENAFIGOS  
Castelló Alcalatén, I- COSTUR  
Castelló Alcalatén, I- FIGUEROLES  
Castelló Alcalatén, I- LLUCENA  
Castelló Alcalatén, I- USERES, LES  
Castelló Alcalatén, I- VISTABELLA DEL MAESTRAT  
Castelló Alcalatén, I- XODOS  
Castelló Alt Maestrat, l- ALBOCÀSSER  
Castelló Alt Maestrat, I- ARES DEL MAESTRAT  
Castelló Alt Maestrat, l- BENASSAL  
Castelló Alt Maestrat, I- CATÍ  
Castelló Alt Maestrat, I- CULLA  
Castelló Alt Maestrat, I- TÍRIG  
Castelló Alt Maestrat, I- TORRE D'EN BESORA, LA  
Castelló Alt Maestrat, I- VILAFRANCA  
Castelló Alt Maestrat, I- VILAR DE CANES  
Castelló Alt Millars, l- ARAÑUEL  
Castelló Alt Millars, l- ARGELITA  
Castelló Alt Millars, l- AYÓDAR  
Castelló Alt Millars, l- CASTILLO DE VILLAMALEFA  
Castelló Alt Millars, l- CIRAT  
Castelló Alt Millars, l- CORTES DE ARENOSO  
Castelló Alt Millars, l- ESPADILLA  
Castelló Alt Millars, l- FANZARA  
Castelló Alt Millars, l- FUENTE LA REINA  
Castelló Alt Millars, l- FUENTES DE AYÓDAR  
Castelló Alt Millars, l- LUDIENTE  
Castelló Alt Millars, l- MONTÁN  
Castelló Alt Millars, l- MONTANEJOS  
Castelló Alt Millars, l- PUEBLA DE ARENOSO  
Castelló Alt Millars, l- TOGA  
Castelló Alt Millars, l- TORRALBA DEL PINAR  
Castelló Alt Millars, l- TORRECHIVA  
Castelló Alt Millars, l- VALLAT  
Castelló Alt Millars, l- VILLAHERMOSA DEL RÍO  
Castelló Alt Millars, l- VILLAMALUR  
Castelló Alt Millars, l- VILLANUEVA DE VIVER  
Castelló Alt Millars, l- ZUCAINA  
Castelló Alt Palància, l- ALGIMIA DE ALMONACID  
Castelló Alt Palància, l- ALMEDÍJAR  
Castelló Alt Palància, l- ALTURA  
Castelló Alt Palància, l- AZUÉBAR  
Castelló Alt Palància, l- BARRACAS  
Castelló Alt Palància, l- BEJÍS  
Castelló Alt Palància, l- BENAFER  
Castelló Alt Palància, l- CASTELLNOVO  
Castelló Alt Palància, l- CAUDIEL  
Castelló Alt Palància, l- CHÓVAR  
Castelló Alt Palància, l- GAIBIEL  
Castelló Alt Palància, l- HIGUERAS  
Castelló Alt Palància, l- JÉRICA  
Castelló Alt Palància, l- MATET  
Castelló Alt Palància, l- NAVAJAS  
Castelló Alt Palància, l- PAVÍAS  
Castelló Alt Palància, l- PINA DE MONTALGRAO  
Castelló Alt Palància, l- SACAÑET  
Castelló Alt Palància, l- SONEJA  
Castelló Alt Palància, l- SOT DE FERRER  
Castelló Alt Palància, l- TERESA  
Castelló Alt Palància, l- TORÁS  
Castelló Alt Palància, l- TORO, EL  
Castelló Alt Palància, l- VALL DE ALMONACID  
Castelló Alt Palància, l- VIVER  
Castelló Baix Maestrat, el CÀLIG  
Castelló Baix Maestrat, el CANET LO ROIG  
Castelló Baix Maestrat, el CASTELL DE CABRES  
Castelló Baix Maestrat, el CERVERA DEL MAESTRE  
Castelló Baix Maestrat, el JANA, LA  
Castelló Baix Maestrat, el POBLA DE BENIFASSÀ, LA  
Castelló Baix Maestrat, el ROSSELL  
Castelló Baix Maestrat, el SALZADELLA, LA  
Castelló Baix Maestrat, el SAN RAFAEL DEL RÍO  
Castelló Baix Maestrat, el SANT JORDI  
Castelló Baix Maestrat, el SANT MATEU  
Castelló Baix Maestrat, el SANTA MAGDALENA DE PULPIS  
Castelló Baix Maestrat, el TRAIGUERA  
Castelló Baix Maestrat, el XERT  
Castelló Plana Alta, la BENLLOC  
Castelló Plana Alta, la BORRIOL  
Castelló Plana Alta, la CABANES  
Castelló Plana Alta, la COVES DE VINROMÀ, LES  
Castelló Plana Alta, la POBLA TORNESA, LA  
Castelló Plana Alta, la SANT JOAN DE MORÓ  
Castelló Plana Alta, la SERRATELLA, LA  
Castelló Plana Alta, la SIERRA ENGARCERÀN  
Castelló Plana Alta, la TORRE D'EN DOMÉNEC, LA  
Castelló Plana Alta, la VALL D'ALBA  
Castelló Plana Alta, la VILAFAMÉS  
Castelló Plana Alta, la VILANOVA D'ALCOLEA  
Castelló Plana Baixa, la AÍN  
Castelló Plana Baixa, la ALCUDIA DE VEO  
Castelló Plana Baixa, la ALFONDEGUILLA  
Castelló Plana Baixa, la ALMENARA  
Castelló Plana Baixa, la ARTANA  
Castelló Plana Baixa, la BETXÍ  
Castelló Plana Baixa, la ESLIDA  
Castelló Plana Baixa, la LLOSA, LA  
Castelló Plana Baixa, la RIBESALBES  
Castelló Plana Baixa, la SUERA  
Castelló Plana Baixa, la TALES  
Castelló Plana Baixa, la VILAVELLA, LA  
Castelló Plana Baixa, la XILXES  
Castelló Ports, els CASTELLFORT  
Castelló Ports, els CINCTORRES  
Castelló Ports, els FORCALL  
Castelló Ports, els HERBERS  
Castelló Ports, els MATA, LA  
Castelló Ports, els MORELLA  
Castelló Ports, els OLOCAU DEL REY  
Castelló Ports, els PALANQUES  
Castelló Ports, els PORTELL DE MORELLA  
Castelló Ports, els TODOLELLA  
Castelló Ports, els VALLIBONA  
Castelló Ports, els VILLORES  
Castelló Ports, els ZORITA DEL MAESTRAZGO  
València Camp de Morvedre, el ALFARA DE LA BARONIA  
València Camp de Morvedre, el ALGAR DE PALANCIA  
València Camp de Morvedre, el ALGÍMIA D'ALFARA  
València Camp de Morvedre, el BENIFAIRÓ DE LES VALLS  
València Camp de Morvedre, el PETRÉS  
València Camp de Morvedre, el QUART DE LES VALLS  
València Camp de Morvedre, el SEGART  
València Camp de Morvedre, el TORRES TORRES  
València Camp de Túria, el GÁTOVA  
València Camp de Túria, el LLÍRIA  
València Camp de Túria, el MARINES  
València Camp de Túria, el OLOCAU  
València Camp de Túria, el SERRA  
València Camp de Túria, el VILAMARXANT  
València Canal de Navarrés, la ANNA  
València Canal de Navarrés, la BICORP  
València Canal de Navarrés, La BOLBAITE  
València Canal de Navarrés, la CHELLA  
València Canal de Navarrés, la ENGUERA  
València Canal de Navarrés, la MILLARES  
València Canal de Navarrés, la NAVARRÉS  
València Canal de Navarrés, la QUESA  
València Costera, la ALCÚDIA DE CRESPINS, L-  
València Costera, la BARXETA  
València Costera, la CERDÀ  
València Costera, la ESTUBENY  
València Costera, la FONT DE LA FIGUERA, LA  
València Costera, la GENOVÉS, EL  
València Costera, la LLANERA DE RANES  
València Costera, la LLOCNOU D'EN FENOLLET  
València Costera, la LLOSA DE RANES, LA  
València Costera, la MOIXENT  
València Costera, la MONTESA  
València Costera, la ROTGLÀ I CORBERÀ  
València Costera, la VALLADA  
València Horta Oest, l- PATERNA  
València Foia de Buñol, la DOS AGUAS  
València Foia de Buñol, la YÁTOVA  
València Plana d'Utiel-Requena, la CAMPORROBLES  
València Plana d'Utiel-Requena, la CAUDETE DE LAS FUENTES  
València Plana d'Utiel-Requena, la CHERA  
València Plana d'Utiel-Requena, la FUENTERROBLES  
València Plana d'Utiel-Requena, la SINARCAS  
València Plana d'Utiel-Requena, la VENTA DEL MORO  
València Plana d'Utiel-Requena, la UTIEL  
València Plana d'Utiel-Requena, la VILLARGORDO DEL CABRIEL  
València Ribera Alta, la BARRACA D'AIGÜES VIVES, LA  
València Ribera Alta, la CARCAIXENT  
València Ribera Alta, la CARLET  
València Ribera Alta, la COTES  
València Ribera Alta, la ÉNOVA, L-  
València Ribera Alta, la GAVARDA  
València Ribera Alta, la LLOMBAI  
València Ribera Alta, la MONTROI  
València Ribera Alta, la REAL  
València Ribera Alta, la SELLENT  
València Ribera Alta, la TURÍS  
València Ribera Baixa, la CORBERA  
València Racó d'Ademús, el ADEMUZ  
València Racó d'Ademús, el CASAS ALTAS  
València Racó d'Ademús, el CASAS BAJAS  
València Racó d'Ademús, el CASTIELFABIB  
València Racó d'Ademús, el PUEBLA DE SAN MIGUEL  
València Racó d'Ademús, el TORREBAJA  
València Racó d'Ademús, el VALLANCA  
València Safor, la ALFAUIR  
València Safor, la ALMISERÀ  
València Safor, la CASTELLONET DE LA CONQUESTA  
València Safor, la GANDIA  
València Safor, la PALMA DE GANDÍA  
València Safor, la SIMAT DE LA VALLDIGNA  
València Safor, la TAVERNES DE LA VALLDIGNA  
València Serrans, els ALCUBLAS  
València Serrans, els ALPUENTE  
València Serrans, els ANDILLA  
València Serrans, els ARAS DE LOS OLMOS  
València Serrans, els BENAGÉBER  
València Serrans, els BUGARRA  
València Serrans, els CALLES  
València Serrans, els CHELVA  
València Serrans, els CHULILLA  
València Serrans, els DOMEÑO  
València Serrans, els GESTALGAR  
València Serrans, els HIGUERUELAS  
València Serrans, els LORIGUILLA  
València Serrans, els LOSA DEL OBISPO  
València Serrans, els PEDRALBA  
València Serrans, els SOT DE CHERA  
València Serrans, els TITAGUAS  
València Serrans, els TUÉJAR  
València Serrans, els VILLAR DEL ARZOBISPO  
València Serrans, els YESA, LA  
València València VALÈNCIA  
València Vall d'Albaida, la AGULLENT  
València Vall d'Albaida, la AIELO DE MALFERIT  
València Vall d'Albaida, la AIELO DE RUGAT  
València Vall d'Albaida, la ALBAIDA  
València Vall d'Albaida, la ATZENETA D'ALBAIDA  
València Vall d'Albaida, la BÈLGIDA  
València Vall d'Albaida, la BELLÚS  
València Vall d'Albaida, la BENIATJAR  
València Vall d'Albaida, la BENICOLET  
València Vall d'Albaida, la BENIGÀNIM  
València Vall d'Albaida, la BENISSODA  
València Vall d'Albaida, la BOCAIRENT  
València Vall d'Albaida, la BUFALI  
València Vall d'Albaida, la CARRÍCOLA  
València Vall d'Albaida, la CASTELLÓ DE RUGAT  
València Vall d'Albaida, la FONTANARS DELS ALFORINS  
València Vall d'Albaida, la LLUTXENT  
València Vall d'Albaida, la MONTAVERNER  
València Vall d'Albaida, la MONTITXELVO  
València Vall d'Albaida, la ONTINYENT  
València Vall d'Albaida, la OTOS  
València Vall d'Albaida, la PALOMAR, EL  
València Vall d'Albaida, la PINET  
València Vall d'Albaida, la POBLA DEL DUC, LA  
València Vall d'Albaida, la QUATRETONDA  
València Vall d'Albaida, la RÁFOL DE SALEM  
València Vall d'Albaida, la RUGAT  
València Vall d'Albaida, la SALEM  
València Vall d'Albaida, la SEMPERE  
València Vall d'Albaida, la TERRATEIG  
València Vall de Cofrents-Aiora, la COFRENTES  
València Vall de Cofrents-Aiora, la CORTES DE PALLÁS  
València Vall de Cofrents-Aiora, la JALANCE  
València Vall de Cofrents-Aiora, la JARAFUEL  
València Vall de Cofrents-Aiora, la TERESA DE COFRENTES  
València Vall de Cofrents-Aiora, la ZARRA